Lav et referat af nedenstående tekst:

Tekst:
Det er ikke størrelsen, det kommer an på. Den sætning lever det lille hus i Bjergby i Nordjylland højt på. For huset på blot 33 godkendte kvadratmeter er nemlig Jyllands mindste 'villa' på markedet ifølge Boligsiden.dk. Huset på Skagen Landevej er lige kommet til salg og kan erhverves for 195.000 kroner. Men man skal forberede sig på at smøge ærmerne op for at gøre huset klar til beboelse. Det lille hus er nemlig under renovering og består lige nu af kombineret entré/køkken/bryggers, der fører videre ind til en stue. Lige nu er der intet toilet, men blot et værelse, hvor toilettet kan etableres. Der er dog nye vinduer og nyt tag i det lille hus. Med andre ord er der tale om et godt gammeldags håndværkertilbud, hvor man skal være kreativ med indretningen for at finde plads til alt på blot 33 kvm. Til gengæld kan man bryste sig at eje et af Danmarks absolut mindste huse. Læs mere om Jyllands mindste hus her.

Referat:
Et hus i Bjergby er på størrelse med en normal stue i et parcelhus.